cyanic-selkie/wikianc huggingface dataset:
Νταμιάνο Βανούτσι
Ο Νταμιάνο Βανούτσι (γεννηθείς 30 Ιουλίου 1977) είναι ένας διεθνής αμυντικός ποδοσφαιριστής από το Σαν Μαρίνο. Αγωνίζεται στην Λα Φιορίτα και στην Εθνική Σαν Μαρίνο. Στην εθνική ομάδα έχει 65 συμμετοχές και κατέχει το ρεκόρ συμμετοχών με την Εθνική Ομάδας της πατρίδας του.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ποδοσφαιριστές από τον Άγιο Μαρίνο Κατηγορία:Ποδοσφαιριστές Εθνικής Αγίου Μαρίνου Κατηγορία:Ποδοσφαιριστές ΑΚ Λιμπερτάς Κατηγορία:Ποδοσφαιριστές Γιουβένες Ντογκάνα Κατηγορία:Ποδοσφαιριστές Σ.Π. Λα Φιορίτα Κατηγορία:Ποδοσφαιριστές Σ.Σ. Βίρτους
Κουρτέσι Ηλείας
To Κουρτέσι είναι οικισμός του Νομού Ηλείας. Βρίσκεται στο βόρειο τμήμα του νομού. Το χωριό περικλείουν οι τοπικοί χείμαρροι "Γουβός" και "Σκλήθρος". Ανήκει από το 2010 κ.εξ. διοικητικά στο Δήμο Ανδραβίδας-Κυλλήνης.
Ιστορία
Το προηγούμενο όνομα του χωριού ήταν Σούβαρδον.
Ο οικισμός απείχε δύο ώρες δρόμο στα 1885 από τη Μανωλάδα, την έδρα του τότε Δήμου Βουπρασίων.
Με το ΦΕΚ 50Α της 25/07/1879 ο οικισμός προσαρτάται στο Δήμο Βουπρασίων, ενώ με το ΦΕΚ 256Α της 28/08/1912 αποσπάται από το Δήμο Βουπρασίων και προσαρτάται στην κοινότητα Καπελέτου. Με το ΦΕΚ 258Α της 13/10/1924 αποσπάται από την κοινότητα Καπελέτου και προσαρτάται στην κοινότητα Μαζίου. Την 08/08/1928 με το ΦΕΚ 156Α μετονομάζεται σε Ελαιότοπος. Με το ΦΕΚ 276Α της 23/09/1977 ξαναλλάζει όνομα και ονομάζεται πλέον Κουρτέσιον. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:
Λοιπά στοιχεία
Στο χωριό δραστηριοποιείται ο ποδοσφαιρικός σύλλογος "Α.Π.Ο. Κουρτεσίου" που παίζει στα ερασιτεχνικά πρωταθλήματα του Νομού Ηλείας. Τις τελευταίες δεκαετίες το χωριό αντιμετωπίζει συχνά πυκνά πλημμυρικά φαινόμενα λόγω της υπερχείλισης του χειμάρρου "Γουβός". Οι κάτοικοι του χωριού ασχολούνται κυρίως με τη γεωργία και την κτηνοτροφία.
Εξωτερικοί σύνδεσμοι
Κατηγορία:Δήμος Ανδραβίδας - Κυλλήνης Κατηγορία:Χωριά του νομού Ηλείας Κατηγορία:Δήμος Βουπρασίας
Εθνική Μαρόκου (καλαθοσφαίριση γυναικών)
Η εθνική ομάδα καλαθοσφαίρισης γυναικών του Μαρόκου αντιπροσωπεύει το Μαρόκο στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Βασιλικής Μαροκινής Ομοσπονδίας Καλαθοσφαίρισης (Fédération Royale Marocaine de Basket-Ball).
Συμμετοχή σε διεθνείς διοργανώσεις
Το αντιπροσωπευτικό συγκρότημα του Μαρόκου δεν έχει μέχρι σήμερα προκριθεί σε κάποια Ολυμπιακή Διοργάνωση, ούτε σε Παγκόσμιο Πρωτάθλημα Γυναικών.
Το Μαρόκο διαθέτει επίσης το δικαίωμα συμμετοχής στους Παναφρικανικούς Αγώνες υπό τη σκέπη της Διεθνούς Ολυμπιακής Επιτροπής. Ομοίως στους Παναραβικούς Αγώνες και στους Μεσογειακούς Αγώνες, δεν έχει, όμως, στείλει ποτέ αγωνιστική ομάδα σε καμία από τις διοργανώσεις αυτές.
Πηγές
Μαροκο Γυναικων
Υπουργείο Εθνικής Προνοίας
Υπουργείο Εθνικής Προνοίας ονομαζόταν υπουργείο της ελληνικής κυβέρνησης από τον Οκτώβριο του 1940, το οποίο προέκυψε από μετονομασία του Υπουργείου Κρατικής Υγιεινής και Αντιλήψεως. Μέχρι τα μέσα του 1941 είχε μετονομαστεί σε Υπουργείο Εθνικής Προνοίας και Αντιλήψεως, όνομα που κράτησε μέχρι τη δημιουργία του Υπουργείο Κοινωνικής Προνοίας και Αντιλήψεως μεταξύ 1942 και 1943, από την εξόριστη κυβέρνηση στην Αίγυπτο. Στο μεταξύ στην κατεχόμενη από τους Γερμανούς Ελλάδα, κράτησε το όνομα «Εθνικής Προνοίας», μέχρι το Σεπτέμβριο του 1944, δηλαδή μέχρι την αποχώρηση των Γερμανικών στρατευμάτων και την παραίτηση της διορισμένης κυβέρνησης.
Υπουργοί Εθνικής Προνοίας της επίσημης ελληνικής κυβέρνησης αναφέρονται οι:
Κατά την περίοδο όπου η κυβέρνηση βρισκόταν στην εξορία, το υπουργείο μετονομάστηκε αρχικά σε «Εθνικής Προνοίας και Αντιλήψεως», έτσι ώστε όταν ο Θ. Νικολούδης παραιτήθηκε από τη θέση του στις 2-6-41, είχε τον τίτλο του Υπουργού Εθνικής Προνοίας και Αντιλήψεως. Τέλος, το υπουργείο πήρε το όνομα Υπουργείο Κοινωνικής Προνοίας και Αντιλήψεως. Στις 24/25 Μαρτίου 1943 ο Εμμανουήλ Σοφούλης διορίστηκε με τον τίτλο Υπουργός Κοινωνικής Προνοίας και Αντιλήψεως.
Στο μεταξύ, στις κατοχικές, διορισμένες κυβερνήσεις της Ελληνικής Πολιτείας από τις Γερμανικές δυνάμεις Κατοχής, υπουργοί Εθνικής Προνοίας ήταν οι:
Αναφορές
Εθνικης Προνοιας Κατηγορία:Υπουργείο Εθνικής Προνοίας Κατηγορία:Υπουργεία Πρόνοιας
Φιλοσοφία της πληροφορίας
Η Φιλοσοφία της πληροφορίας είναι ένα καινούργιο φιλοσοφικό πεδίο, το οποίο μελετά εννοιολογικά θέματα που προκύπτουν απ' τη κοινή μελέτη της επιστήμης των υπολογιστών, της επιστήμης της πληροφόρησης, της τεχνολογίας της πληροφορίας και της φιλοσοφίας.
Η Φιλοσοφία της πληροφορίας περιλαμβάνει :
Το πρώτο κομμάτι του ορισμού θεωρεί την Φιλοσοφία της πληροφορίας ως ένα καινούργιο πεδίο έρευνας. Η Φιλοσοφία της πληροφορίας μας δίνει μία κατηγορηματική, ξεκάθαρη και ακριβή ερμηνεία της ερώτησης ‘’τι εστί;’’, δηλαδή ‘’Ποια είναι η φύση της πληροφορίας;’’. Αυτό είναι το ξεχωριστό χαρακτηριστικό του καινούργιου πεδίου. Βέβαια, αυτό το ερώτημα αναφέρεται μόνο σε μία περιοχή έρευνας και δεν εξηγεί συγκεκριμένα προβλήματα με λεπτομέρειες. Η Φιλοσοφία της πληροφορίας ασχολείται με κρίσιμες έρευνες οι οποίες δεν πρέπει να συγχέονται με την ποσοτική θεωρία της επικοινωνίας δεδομένων (information theory). Ασχολείται στο σύνολο της με την ανάπτυξη μιας ενωμένης οικογένειας θεωριών, οι οποίες αναλύουν, αποτιμούν και εξηγούν τις ποικίλες αρχές και έννοιες της πληροφορίας, την δυναμική και την χρήση της με ειδική προσοχή σε συστημικά θέματα (systemic issues) που προκύπτουν από διαφορετικά περιβάλλοντα εφαρμογών και διασυνδέσεων με άλλα φιλοσοφικά πεδία όπως ο άνθρωπος, η γνώση, η αλήθεια, η ζωή και η σημασία.
Το δεύτερο κομμάτι του ορισμού υποδεικνύει ότι η Φιλοσοφία της πληροφορίας δεν είναι μόνο ένα καινούργιο πεδίο έρευνας αλλά παρέχει μία καινοτόμο μεθοδολογία επίσης. Η έρευνα πάνω στην εννοιολογική φύση της πληροφορίας καθώς και στη δυναμική της αλλά και στην χρησιμότητα της έχει συνεχιστεί έχοντας ένα σημείο αναφοράς: τη μεθοδολογία και τις θεωρίες που έχουν προκύψει από τις ICS (Information Computer Science)  και ICT (Information Computer Technology). Αυτή η προοπτική επηρεάζει και άλλα φιλοσοφικά ζητήματα επίσης. Έχουν ήδη αναπτυχθεί και εφαρμοστεί σε πολλές φιλοσοφικές περιοχές, πληροφοριακές, θεωρητικές και υπολογιστικές μέθοδοι, αρχές και εργαλεία, τα οποία μας βοηθούν να διευρύνουμε τις γνώσεις μας και να κατανοήσουμε καλύτερα τις γνωστικές και γλωσσικές ικανότητες του ανθρώπου και των ζώων, έτσι ώστε να ερευνηθεί η πιθανότητα τεχνητών μορφών νοημοσύνης (φιλοσοφία της τεχνητής νοημοσύνης, δυναμική σημασιολογία κ.α.). Επίσης μας δίνουν τη δυνατότητα να αναλύσουμε επαγωγικές και υπολογιστικές διεργασίες (φιλοσοφία της υπολογιστικής, φιλοσοφία της επιστήμης των υπολογιστών κ.α.). Ακόμη μας βοηθούν να ανακαλύψουμε καινούργιες πρακτικές στην κατασκευή φυσικών και εννοιολογικών συστημάτων (σχηματισμός οντολογιών, θεωρία των συστημάτων πληροφόρησης κ.α.). Πραγματικά η παρουσία αυτών των παρακλαδιών της Φ.Π μας οδηγεί σε ένα συνδετικό και συνεκτικό θεωρητικό πλαίσιο το οποίο επιτρέπει περαιτέρω εξειδίκευση.
Οι δύο πιο σημαντικοί επιστήμονες ή αλλιώς ‘’philosophers for the information age’’ που ασχολήθηκαν με το πεδίο της Φιλοσοφίας της Πληροφορίας, είναι ο Norbert Wiener και ο Luciano Floridi. Ο Wiener ήταν πρωτοπόρος, και βοήθησε σε μεγάλο βαθμό την επιστήμη, προκειμένου να επιτευχθεί η Πληροφοριακή Επανάσταση. Είχε επίσης, αξιοσημείωτη ενόραση για τις σημαντικές κοινωνικές, ηθικές και φιλοσοφικές επιδράσεις που θα επέφερε η καινούργια τάξη πραγμάτων. Μισό αιώνα αργότερα, εφοδιασμένος με πολλά καινούργια εργαλεία και παραδείγματα από την επιστήμη των υπολογιστών, την φιλοσοφία της επιστήμης, την συστημική θεωρία, τη σημασιολογία, την τεχνητή νοημοσύνη, τη φιλοσοφία του νου, ο Luciano Floridi ηγήθηκε ενός φιλόδοξου προγράμματος το οποίο ονόμασε "the philosophy of information", με σκοπό την εγκαθίδρυση της έννοιας της πληροφορίας στα θεμέλια της φιλοσοφίας.
Ινφοσφαίρα (Infoshere)
Η Ινφόσφαιρα είναι ένας νεολογισμός που εισήγαγε ο καθηγητής του πανεπιστημίου του Herefordshire και δημιουργός της Φ.Π, Luciano Floridi χρόνια πριν, έχοντας υπόψη τον όρο ‘’biosphere’’, την μικρή αυτή περιοχή στον πλανήτη μας που υποστηρίζει την ύπαρξη ζωής. Η Ινφόσφαιρα περιλαμβάνει ολόκληρο το πληροφοριακό περιβάλλον, το οποίο αποτελείται από όλες τις πληροφοριακές οντότητες (informational entities), τις ιδιότητες τους, τις αλληλεπιδράσεις τους και τις αμοιβαίες σχέσεις τους. Είναι ένα περιβάλλον που μπορεί να συγκριθεί αλλά είναι διαφορετικό από τον κυβερνοχώρο (cyberspace), αλλά περιλαμβάνει ακόμη και τα εκτός δικτύου (offline) αναλογικά κομμάτια πληροφορίας.
Inforgs
Ο Luciano Floridi υποστηρίζει ότι γινόμαστε όλοι ‘’συνδεδεμένοι πληροφοριακοί οργανισμοί’’ ή ‘’Inforgs’’. Αυτό δε συμβαίνει διαμέσου κάποιου πομπώδους μετασχηματισμού του σώματος μας, αλλά διαμέσου της επανα-οντολογίας του περιβάλλοντος μας αλλά και των ίδιων μας των εαυτών.
Τι είναι ο πράκτορας (agent)
Ένα ανθρώπινο ον είναι το χαρακτηριστικό παράδειγμα ενός πράκτορα, έτσι και ο χαρακτηρισμός ενός πράκτορα από τους Floridi και Sanders είναι απαραίτητο να ταιριάζει στους ανθρώπους. Επιπλέον, πρέπει επίσης να ταιριάζει στα softbot, στα robot και στους άλλους τεχνητούς πράκτορες όπως είναι οι εικονικές κοινωνίες, αλλά ακόμη οι οργανισμοί, οι εταιρείες, και οι κυβερνήσεις. Ο χαρακτηρισμός που ανέπτυξαν ο Floridi και ο Sanders περιλαμβάνει τρία κριτήρια τα οποία πρέπει να πληροί μία οντότητα προκειμένου να θεωρείται πράκτορας:
i. Αλληλεπίδραση (Interactivity): Ο πράκτορας και το περιβάλλον του πρέπει να επιδρούν ο ένας με το άλλο
ii. Αυτονομία (Autonomy): Ο πράκτορας θα πρέπει να μπορεί να διατηρεί την κατάσταση του, ανεξάρτητα από τις αλληλεπιδράσεις που θα έχει με το περιβάλλον. Επομένως, ο πράκτορας θα πρέπει να έχει τουλάχιστον δύο καταστάσεις, έτσι ώστε να μπορεί να απαγκιστρώνεται μέχρι ενός βαθμού, από το περιβάλλον του.
iii. Προσαρμοστικότητα (Adoptability): Οι αλληλεπιδράσεις του πράκτορα με το περιβάλλον του, μπορούν να αλλάξουν τους μεταβατικούς κανόνες με τους οποίους ο πράκτορας αλλάζει κατάσταση. Η ικανότητα λοιπόν που έχει ο πράκτορας να αλλάζει τις καταστάσεις του, μπορεί να εξελιχθεί, εξαιτίας των προγενέστερων αλληλεπιδράσεων του.
Ορισμός Ηθικού Πράκτορα (moral agent)
Μετά τον προσδιορισμό του πράκτορα ο Floridi και ο Sanders εισήγαγαν το κριτήριο για να είναι κάποιος ένας Ηθικός Πράκτορας:
“Μία πράξη λέγεται πως είναι ηθικά αξιολογήσιμη εάν και μόνο εάν μπορεί να προκαλέσει ηθικό καλό ή κακό. (Floridi & Sanders 2004)”
Ηθική στην Ινφοσφαίρα
1. Η πληροφοριακή εντροπία οφείλει να μην συμβαίνει στην Ινφόσφαιρα
2. Η πληροφοριακή εντροπία οφείλει να αποτρέπεται στην Ινφόσφαιρα
3. Η πληροφοριακή εντροπία οφείλει να απομακρύνεται από την Ινφόσφαιρα
4. Η πληροφορία οφείλει να προωθείται με την επέκταση, τη βελτίωση, τον εμπλουτισμό και το άνοιγμα της Ινφόσφαιρας,και να γίνεται αυτό με εξασφάλιση της πληροφοριακής ποσότητας, ποιότητας, ποικιλίας, ασφάλειας, ιδιοκτησίας,ιδιωτικότητας, πλουραλισμού και πρόσβασης.
Τάσεις της Φιλοσοφίας της πληροφορίας
1.	Η φύση της πληροφορίας Η φύση της πληροφορίας αποτελεί το δυσκολότερο και το πιο ενδιαφέρον ερώτημα που εξετάζεται στη Φιλοσοφία της Πληροφορίας. Έχει λάβει πολλές απαντήσεις και σε διαφορετικά πεδία, αλλά αναπάντεχα, καμία από τις έρευνες δεν κατάφερε να συγκλίνει σε ένα απλό και καθορισμένο προσδιορισμό της πληροφορίας. Η πληροφορία είναι περιβόητα ένα πολυμορφικό φαινόμενο και μία έννοια με πολλές σημασίες, η οποία μπορεί να συνδυαστεί με πολλές εξηγήσεις, εξαρτώμενες πάντα απ’ το επίπεδο της αφαίρεσης που υιοθετείται, καθώς και τις απαιτήσεις που περιβάλλουν μία θεωρία. Η πληροφορία παραμένει μία απατηλή θεωρία. Αυτό αποτελεί μία άσχημη κατάσταση, επειδή υπάρχει τόσο μεγάλη θεωρητική εργασία στην επιστήμη και στη φιλοσοφία, η οποία βασίζεται στην ξεκάθαρα άπληστη φύση της πληροφορίας και των συγγενικών της εννοιών. Γνωρίζουμε ότι η πληροφορία οφείλει να έχει ποσότητα, να είναι προσθετική, αποθηκεύσιμη και μεταδιδόμενη. Αλλά πέραν αυτού, ακόμη δεν φαίνεται να έχουμε μία ξεκάθαρη ιδέα για την ειδική της φύση. Η πληροφορία προσεγγίζεται συνήθως από τρεις απόψεις : Α) η πληροφορία ως πραγματικότητα (information as reality- όπως φυσικά σήματα που είναι αληθή ή ψευδή) και συνήθως γνωστή ως οικολογική πληροφορία (ecological information) Β) Πληροφορία περί πραγματικότητας ( information about reality-σημασιολογική πληροφορία, η οποία αποτελεί συστατικό στη σύνθεση της γνώσης) Γ) Πληροφορία για την πραγματικότητα (information for reality – οδηγία/instruction όπως γενετική πληροφορία, αλγόριθμοι και συνταγές)
2.	Η Δυναμική της πληροφορίας (The dynamics of information) Η ερώτηση δεν αφορά τη φύση της διαδικασίας διαχείρισης (αναζήτηση της πληροφορίας, ανάκτηση και εξόρυξη δεδομένων, απόκτηση της πληροφορίας, εξακρίβωση, έλεγχος ποιότητας κ.α), αλλά μάλλον τις διαδικασίες της πληροφορίας από μόνες τους, σε οτιδήποτε συμβαίνει μεταξύ της φάσης εισόδου και εξόδου. Η θεωρία της επικοινωνίας, ως η μαθηματική θεωρία της μετάδοσης δεδομένων, παρέχει τις απαραίτητες προϋποθέσεις για την οποιαδήποτε φυσική επικοινωνία των πληροφοριών, αλλά αποτελεί μόνο μία ουσιώδη βοήθεια. Η ροή της πληροφορίας, ως η μεταφορά και μετάδοση της πληροφορίας η οποία συμβαίνει με ακρίβεια μέσα σε ένα διανεμημένο σύστημα, βρίσκεται στο επίκεντρο των λογικών σπουδών εδώ και χρόνια, αλλά χρειάζεται ακόμη δουλειά για να ολοκληρωθεί πλήρως. Πως είναι δυνατόν κάτι να μεταφέρει πληροφορία για κάτι άλλο;  Το πρόβλημα εδώ δεν σχετίζεται με την ΄΄aboutness΄΄σχέση,  η οποία χρειάζεται να συζητηθεί με όρους που να εξηγούν τη σημασία, την αναφορά και την αλήθεια. Το πρόβλημα εδώ σχετίζεται με τη φύση των δεδομένων ως μεταφορέων της πληροφορίας. Σε αυτή την περίπτωση το πρόβλημα κατέχει ένα σημαντικό ρόλο στη σημειολογία (semiotics), στην ερμηνευτική επιστήμη (hermeneutics) , και στην λογική κατά περίσταση (situation logic). Είναι στενά συνδεδεμένο με το πρόβλημα της φύσης της πληροφορίας.
Οι φιλοσοφικοί πόλοι
Όλες οι ‘’φιλοσοφίες’’ εμφανίζουν μία τάση σύγκλισης προς δύο πόλους, τον ένα φαινομενολογικό και τον άλλο μεταθεωρητικό. Η φιλοσοφία της γλώσσας και η επιστημολογία αποτελούν παραδείγματα ‘’φαινομενολογιών’’ ή φιλοσοφιών ενός φαινομένου. Τα αντικείμενα τους είναι σημειωτικοί κώδικες και γνώση και όχι γλωσσολογικές θεωρίες ή γνωστικές επιστήμες. Η φιλοσοφία της φυσικής και η φιλοσοφία των κοινωνικών επιστημών είναι προφανείς παραδείγματα "μεταθεωριών". Ερευνούν δηλαδή τα προβλήματα που προκύπτουν από οργανωμένα συστήματα γνώσης, τα οποία ερευνούν με τη σειρά τους φυσικά ή ανθρώπινα φαινόμενα.
Συμπεράσματα
Οι φιλόσοφοι έχουν αρχίσει να αντιμετωπίζουν τις καινούργιες διανοητικές προκλήσεις που προκύπτουν από τον κόσμο της πληροφορίας και την πληροφοριακή κοινότητα. Η Φιλοσοφία της πληροφορίας προσπαθεί να διευρύνει τα σύνορα της φιλοσοφικής έρευνας όχι συνδέοντας τα ήδη υπάρχοντα θέματα, αλλά ανακαλύπτοντας νέες περιοχές φιλοσοφικής έρευνας, οι οποίες δεν έχουν ακόμη αναγνωριστεί στο παραδοσιακό φιλοσοφικό χώρο. Επίσης παρέχει καινοτόμες μεθοδολογίες, για να αντιμετωπιστούν τα παραδοσιακά προβλήματα με νέες προοπτικές. Είναι η κατάλληλη ώρα για την εγκαθίδρυση της Φιλοσοφίας της πληροφορίας ως ώριμου πεδίου; Θεωρούμε πως η απάντηση είναι θετική, διότι η κουλτούρα μας και η κοινωνία μας, η ιστορία της φιλοσοφίας καθώς και οι δυνάμεις που ρυθμίζουν την ανάπτυξη του φιλοσοφικού συστήματος οδεύουν προς τα εκεί. Αλλά τότε τι είδους Φιλοσοφία της πληροφορίας περιμένουμε να αναπτυχθεί; Για να μπορούσε να δοθεί μία απάντηση σε αυτή την ερώτηση θα έπρεπε να είχαμε μία ξεκάθαρη άποψη για την θέση της Φιλοσοφία της πληροφορίας στην ιστορία της σκέψης, κάτι το οποίο αναμένεται να συμβεί στο μέλλον.
Παραπομπές
Κατηγορία:Φιλοσοφία ανά θέμα Κατηγορία:Πληροφορία Κατηγορία:Αναπαράσταση γνώσης
Σάντα Μπάρμπαρα (τηλεοπτική σειρά)
Σάντα Μπάρμπαρα ήταν μια δημοφιλής αμερικανική τηλεοπτική δραματική σειρά, που προβλήθηκε από το 1984 έως το 1993, μια δημιουργία των Μπρίτζετ και Τζέρομ Ντόμπσον, στην οποία συμμετείχαν δεκάδες ηθοποιοί και προβλήθηκε σε αρκετές χώρες, μεταξύ των οποίων και η Ελλάδα. Η σειρά αποτελείται από 2137 επεισόδια. Στην Ελλάδα η σειρά ξεκίνησε να προβάλλεται από το επεισόδιο 76 και σταμάτησε να προβάλλεται ένα χρόνο πριν τελειώσει.
Υπόθεση
Τα επεισόδια λαμβάνουν χώρα στην πόλη της Σάντα Μπάρμπαρα, στην Πολιτεία της Καλιφόρνια των Ηνωμένων Πολιτειών, έχοντας σαν επίκεντρο τη ζωή και τις περιπέτειες της οικογένειας Κάπγουελ. Ο πατέρας, Σι-Σι Κάπγουελ (το ρόλο του οποίου ερμήνευσαν μεταξύ άλλων ο Τσάρλς Μπέιτμαν και στη συνέχεια ο Τζεντ Άλαν) είναι ένας βαθύπλουτος και αλαζονικός επιχειρηματίας που έχει σαν στόχο του να υπερισχύσει κοινωνικά και οικονομικά σε βάρος γειτονικών οικογενειών, με τις οποίες έρχεται συχνά σε ρήξη. Το αισθηματικό στοιχείο τονίζεται από την παρουσία του πρωταγωνιστικού και ερωτευμένου ζεύγους, που αποτελούν η κόρη του Σι-Σι, Ίντεν Κάπγουελ και ο αστυνομικός Κρουζ Καστίο, τους οποίους υποδύονται με επιτυχία η Μάρσι Γουόκερ και ο Αλφόνσο Μαρτίνεζ, αντίστοιχα. Την ομάδα των βασικών πρωταγωνιστών συμπληρώνουν ο φλεγματικός αδελφός της Ίντεν, Μέισον Κάπγουελ (Λέιν Ντέιβις) και η δολοπλόκος Τζίνα Κάπγουελ (τον ρόλο της οποίας αρχικά ερμήνευσε η Λίντα Τζίμπονεϊ και στη συνέχεια η Ρόμπιν Μάτσον). Μεταξύ των ηθοποιών και η Ρόμπιν Ράιτ, που ερμήνευε από το 1984 έως και το 1988 την Κέλλυ Κάπγουελ, κόρη του Σι-Σι.
Παραπομπές
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του NBC
Atala
Atala Spa είναι Ιταλική Βιομηχανία παραγωγής ποδηλάτων & οργάνων γυμναστικής. Η παραγωγή της κατανέμεται ως εξής: 85% ποδήλατα & ανταλλακτικά ποδηλάτων, 15% όργανα γυμναστικής. Από το 2011 αποτελεί μέρος του Accell Group
Ιστορία
Η εταιρία ξεκίνησε στο Μιλάνο από τον Gatti ενώ επίσημα ιδρύθηκε το 1921 από τον Cesare Rizzato και εδρεύει στη Μόντσα (Monza) της Ιταλίας Έχει κερδίσει αρκετά πρωταθλήματα στο παρελθόν με ποδήλατα πίστας.
Μοντέλα Ποδηλάτων
Πίστας - Street: SLR, SLR100, Outdoor, Norhtblack, Time out
Πόλης/Μεικτά- Trekking: Distance, River, Discovery, Street, Travel, Bridge
Κουρσέλ (Ντου)
Το Κουρσέλ (γαλλικά: Courcelles) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Atala
Μοντέλα Ποδηλάτων
MTB: Shape D, Shape V, Spin, Planet D, Planet V, Wap, Replay, Stratos, My Flower, Cobra, Diablo, Dragon, Scorpion
Κουρσέλ (Ντου)
Παραπομπές
Κατηγορία:Κοινότητες του Ντου
Atala
Μοντέλα Ποδηλάτων
Ηλεκτρικά Ποδήλατα: E-Green, EcoLife, Ecofolding, EcoCity
Παιδικά ποδήλατα
Αναδιπλούμενα ποδήλατα
Η εταιρία παράγει επίσης και τα ποδήλατα  Carraro, Whistle USA, Maimo και Dei
Σύνδεσμοι
Official website (Ιταλικά)
whistle
carraro Website
Dei Bicycles
Κατηγορία:Ποδηλασία Κατηγορία:Επιχειρήσεις της Ιταλίας
Ντάρκο Κοβάτσεβιτς
Ο Ντάρκο Κοβάτσεβιτς (σερβικά: Дарко Ковачевић) γεννήθηκε στις 18 Νοεμβρίου του 1973 στο Κόβιν της Σερβίας και είναι πρώην επαγγελματίας ποδοσφαιριστής. Αγωνιζόταν ως επιθετικός.
Καριέρα
Η πρώτη του επαγγελματική ομάδα ήταν η Προλετέρ, με την οποία είχε 37 γκολ σε 51 ματς. Ως συνέπεια των καλών του αυτών εμφανίσεων, πήρε μετεγγραφή στον Ερυθρό Αστέρα, με τον οποίο έκανε πράγματα και θαύματα σημειώνοντας 37 τέρματα σε 47 παιχνίδια.
Τον Ιανουάριο του 2002 επιστρέφει στη Ρεάλ Σοσιεδάδ, όπου οι φίλαθλοι τον δέχτηκαν με επιδοκιμασίες. Τις δύο πρώτες χρονιές ξαναβρίσκει το δρόμο προς τα δίχτυα έχοντας 28 γκολ σε 55 παιχνίδια. Ύστερα ακολουθεί μία σταθερά πτωτική πορεία με 23 τέρματα σε 108 συμμετοχές. Συνολικά με τη Ρεάλ Σοσιεδάδ έχει 261 συμμετοχές και 92 τέρματα.
Από τις 7 Ιουλίου 2007 είναι παίκτης του Ολυμπιακού, υπογράφοντας μονοετές συμβόλαιο με την ομάδα του Πειραιά. Οι εξαιρετικές εμφανίσεις του με τη φανέλα του Ολυμπιακού (17 τέρματα στο πρωτάθλημα, γκολ στη νίκη επί του Άρη στον τελικό κυπέλλου, αλλά και 3 καθοριστικά τέρματα για τον όμιλο του Τσάμπιονς Λιγκ) οδήγησαν στην ανανέωση του συμβολαίου του. Την επόμενη σεζόν, ωστόσο, ένα σοβαρό πρόβλημα υγείας τον υποχρέωσε σε αποχώρηση από την ενεργό δράση.
Ωστόσο, παρά το γεγονός ότι ο Κοβάσεβιτς αναγκάστηκε να κρεμάσει πρόωρα τα ποδοσφαιρικά του παπούτσια, δεν παράτησε εντελώς το χώρο του ποδοσφαίρου. Ο Ολυμπιακός, προκειμένου να τον τιμήσει για την ουσιαστική παρουσία του στην ομάδα, του προσέφερε αρχικά πόστο σκάουτερ. Στη συνέχεια ωστόσο, ο Κοβάσεβιτς ανέλαβε επικεφαλής του τμήματος σκάουτινγκ του Ολυμπιακού, καθώς και τεχνικός σύμβουλος της διοίκησης.
(μέχρι τις 24 Σεπτεμβρίου 2007)
Εξωτερικοί σύνδεσμοι
Κατηγορία:Σέρβοι ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σερβίας Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές Λάτσιο Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Γιουβέντους Κατηγορία:Ποδοσφαιριστές Σέφιλντ Γουένσντεϊ Κατηγορία:Ποδοσφαιριστές Εθνικής Σερβίας και Μαυροβουνίου Κατηγορία:Ποδοσφαιριστές ΦΚ Προλέτερ Ζρένιανιν
Κουρσέλ-λε-Μονμπελιάρ
Το Κουρσέλ-λε-Μονμπελιάρ (γαλλικά: Courcelles-lès-Montbéliard) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κύπελλο Κύπρου ποδοσφαίρου ανδρών 1962-63
Το Κύπελλο Κύπρου 1962-63 ήταν η 21η έκδοση του Κυπέλλου Κύπρου. Νικητής ήταν ο ΑΠΟΕΛ για πέμπτη φορά στην ιστορία του.
Σύστημα διεξαγωγής
Στο κύπελλο Κύπρου 1962-63 συμμετείχαν οι ομάδες του πρωταθλήματος Α΄ κατηγορίας 1962-63 και οι ομάδες του πρωταθλήματος Β΄ κατηγορίας 1962-63.
Διεξήχθη σε 5 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Το 1962 η Κυπριακή Ομοσπονδία Ποδοσφαίρου έγινε μέλος της UEFA και από το 1963 συμμετείχε στις διοργανώσεις της ευρωπαϊκής ομοσπονδίας. Έτσι, η κυπελλούχος ομάδα της περιόδου 1962-63 εξασφάλιζε τη συμμετοχή της στο Κύπελλο Κυπελλούχων Ευρώπης ποδοσφαίρου 1963-64.
Α΄ γύρος
Στον Α΄ γύρο συμμετείχαν 12 ομάδες. Οι υπόλοιπες 10 προκρίθηκαν στον Β΄ γύρο χωρίς αγώνα.
Τελικός
Στον τελικό προκρίθηκαν ο ΑΠΟΕΛ και η Ανόρθωση. Ο τελικός διεξήχθη στις 23 Ιουνίου 1963 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία. Το παιχνίδι τελείωσε 2-2. Για το λόγο αυτό διεξήχθη επαναληπτικός στις 30 Ιουνίου 1963 στο ίδιο γήπεδο. Νικητής ήταν ο ΑΠΟΕΛ με σκορ 1-0.
ΑΠΟΕΛ: Αλωνεύτης, Ασσιώτης, Χαριτάκης, Χιώτης, Παρτάκης, Παντέλας, Νικάκης, Τασουρής, Νίκαρος, Πάπαλλος, Άντρος.
Ανόρθωση: Πάπυρος, Σιαηλής, Ιακώβου, Κ. Πιερρής, Καράς, Άντης, Σιαλής, Άσπρου, Θωμάς, Κοκκινής, Κοβής.
Σκόρερ: 56' 1-0 Πάπαλος
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1962-1963
Κυβέρνηση Αλέξη Τσίπρα Ιανουαρίου 2015
Η κυβέρνηση Αλέξη Τσίπρα του Ιανουαρίου 2015 (Ιανουάριος - Αύγουστος 2015) ήταν κυβέρνηση της Ελλάδας που προέκυψε μετά τη νίκη του κόμματος του ΣΥΡΙΖΑ στις εκλογές της 25ης Ιανουαρίου του 2015. Η κυβέρνηση σχηματίστηκε με τη συνεργασία του κόμματος των Ανεξαρτήτων Ελλήνων (συνεργασία που έγινε εφικτή την επομένη των εκλογών) και η οποία της έδωσε την άνετη κοινοβουλευτική πλειοψηφία των 162 εδρών.
Ο κύριος σκοπός της κυβέρνησης, όπως διατυπώθηκε και κατά την προεκλογική περίοδο αλλά και μετά την ανάληψη της εξουσίας, ήταν η συνολική διαπραγμάτευση των όρων και των ποσών που είχαν συμφωνηθεί με τους δανειστές της χώρας, προς όφελος των πιο αδύνατων οικονομικά τάξεων. Συγκεκριμένα, ο Αλέξης Τσίπρας, την ημέρα που κέρδισε τις εκλογές δήλωσε ότι «Η ετυμηγορία του ελληνικού λαού ακυρώνει τη λιτότητα, η ετυμηγορία του ελληνικού λαού ακυρώνει με έναν τρόπο αδιαμφισβήτητο τα μνημόνια της καταστροφής» αλλά πως αυτό θα γίνει «χωρίς ρήξη με τους εταίρους αλλά και χωρίς συνέχιση της υποτέλειας», αλλά και ότι «η τρόικα τελείωσε, τα μνημόνια τελείωσαν».
Στην ανάγνωση των προγραμματικών δηλώσεων, στις 8 Φεβρουαρίου, ο Τσίπρας είπε μεταξύ άλλων ότι «η Ελλάδα θέλει να εξυπηρετήσει το χρέος της. Εάν το ίδιο επιθυμούν και οι εταίροι μας, καλούνται να προσέλθουν στο τραπέζι του διαλόγου, να αποφασίσουμε από κοινού τον τρόπο και τις τεχνικές που θα το καταστήσουν βιώσιμο.
Η διαδικασία της συνολικής αναδιαπραγμάτευσης του χρέους οδήγησε στα άκρα τις δυο πλευρές των συνομιλητών. Η κυβέρνηση προκήρυξε τον Ιούλιο δημοψήφισμα για να αποφασίσει ο λαός το μέλλον των διαπραγματεύσεων. Τελικά, υπαναχώρησε από τις θέσεις της και στις 13 Αυγούστου η Βουλή υπερψήφισε το τρίτο μνημόνιο. Αποδυναμωμένη από τις διαρροές διαφωνούντων βουλευτών της, αλλά και θέλοντας μετά από αυτές τις εξελίξεις να ανανεώσει την εμπιστοσύνη του ελληνικού λαού στο έργο της, η κυβέρνηση προκήρυξε και κέρδισε τις βουλευτικές εκλογές του Σεπτεμβρίου του 2015.
Κυβερνητικό έργο
Η πρώτη κυβέρνηση Τσίπρα προχώρησε στην κατάργηση του "εισιτηρίου" των πέντε ευρώ στις δομές του ΕΣΥ όπως και στη δωρεάν μετακίνηση των ανέργων στα ΜΜΜ. Οι σχολικοί φύλακες που είχαν τεθεί σε διαθεσιμότητα επαναπροσλαμβάνονται και επανασυστήνεται η Δημοτική Αστυνομία και η ΕΡΤ.
Σύνθεση του Υπουργικού Συμβουλίου
Στις 27 Ιανουαρίου 2015 -αμέσως μετά τον διορισμό της, ο Πρωθυπουργός, προχώρησε σε αλλαγές στη δομή και στην ονομασία αρκετών υπουργείων.
Συγκεκριμένα, συστάθηκε το Υπουργείο Εσωτερικών και Διοικητικής Ανασυγκρότησης το οποίο συγκροτήθηκε από τη μεταφορά των αρμοδιοτήτων των πρώην «Υπουργείων Εσωτερικών, Διοικητικής Μεταρρύθμισης και Ηλεκτρονικής Διακυβέρνησης», «Δημοσίας Τάξης», «Προστασίας του Πολίτη», και «Μακεδονίας - Θράκης».
Επίσης συστάθηκε το Υπουργείο Οικονομίας, Υποδομών, Ναυτιλίας και Τουρισμού από τη μεταφορά των αρμοδιοτήτων των πρώην «Υπουργείων Ανάπτυξης και Ανταγωνιστικότητας», «Ναυτιλίας και Αιγαίου», «Τουρισμού», και «Μεταφορών Υποδομών και Δικτύων».
Ακόμα συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας από μεταφορά αρμοδιοτήτων των πρώην «Υπουργείων Περιβάλλοντος», «Ενέργειας και Κλιματικής Αλλαγής», «Αγροτικής Ανάπτυξης και Τροφίμων», και της «Γενικής Γραμματείας Βιομηχανίας».
Το επίσης νέο Υπουργείο Πολιτισμού, Παιδείας και Θρησκευμάτων συστάθηκε από τη συγχώνευση των δυο πρώην «Υπουργείων Παιδείας και Θρησκευμάτων» και «Πολιτισμού και Αθλητισμού».
Το πρώην «Υπουργείο Εργασίας, Κοινωνικής Ασφάλισης και Πρόνοιας» μετονομάστηκε αρχικά σε Υπουργείο Εργασίας και Κοινωνικής Αλληλεγγύης, και κατόπιν στις 21 Μαρτίου 2015 σε Υπουργείο Εργασίας, Κοινωνικής Ασφάλισης και Κοινωνικής Αλληλεγγύης (ΦΕΚ Α29 /2015). Το ίδιο συνέβη και με το Υπουργείο Υγείας, το οποίο αρχικά ονομάστηκε Υπουργείο Υγείας και Κοινωνικών Ασφαλίσεων με τη συγχώνευση της «Γενικής Γραμματείας Κοινωνικών Ασφαλίσεων», για να επιστρέψει στην αρχική του ονομασία, Υπουργείο Υγείας στις 21 Μαρτίου 2015.
Εξωτερικοί σύνδεσμοι
2015 01 2015 01 Κατηγορία:2015
Αντώνιος Καστρινός
Ο '''Αντώνιος Βασ. Καστρινός''' (Πάτρα, 1904- Αθήνα, 15 Δεκεμβρίου 1964) ήταν Έλληνας δημοσιογράφος, πολιτικός και αθλητικός παράγοντας από την Πάτρα, πρόεδρος της ομάδας "Δόξα Δράμας".
Πολιτική καριέρα
Η οικογένειά του εγκαταστάθηκε από την Πάτρα στον Αλμυρό Θεσσαλίας όπου ο πατέρας του, Βασίλειος, υπηρέτησε ως αξιωματικός της χωροφυλακής. Ο Αντώνης σπούδασε Νομικά. Εργάστηκε ως δικηγόρος και ως δημοσιογράφος στις εφημερίδες "Μακεδονία", "Ταχυδρόμος" και "Εφημερίς των Βαλκανίων". Κατά την Κατοχή υπηρέτησε στην αντίσταση. Στη Δράμα εγκαταστάθηκε μόνιμα μετά από το γάμο του και ήταν πρόεδρος του Βιομηχανικού Επιμελητηρίου, του Ορειβατικού Συλλόγου, της Ε.Π.Σ. Δράμας, διευθυντής της Ηλεκτρικής Εταιρείας και της τοπικής ομάδας της πόλης. Το 1959 εξελέγη Δήμαρχος Δράμας αλλά δεν ανέλαβε καθήκοντα, επειδή έπεσε θύμα συναλλαγής. Στις εκλογές της 16ης Φεβρουαρίου 1964 εξελέγη βουλευτής Δράμας με την Ένωση Κέντρου.
Θάνατος
Ο Καστρινός βρέθηκε νεκρός στις 10 το πρωί της 16ης Δεκεμβρίου 1964 και διαπιστώθηκε από τη νεκροψία ότι είχε υποστεί ανακοπή της καρδιάς την προηγούμενη νύχτα. Κηδεύτηκε στο Πρώτο Νεκροταφείο Αθηνών το απόγευμα της ίδιας ημέρας. Την έδρα του στη Βουλή κατέλαβε ο επιλαχών Θεοφύλακτος Παπαπαναγιώτου. Το όνομα του Καστρινού δόθηκε σε ποδοσφαιρική ομάδα Νέων της Δράμας, με το όνομα "ΔΟΞΑ Αντώνης Καστρινός".
Εξωτερικοί σύνδεσμοι
Κατηγορία:Βουλευτές Δράμας Κατηγορία:Δήμαρχοι Δράμας Κατηγορία:Βουλευτές εκλεγμένοι με την Ένωση Κέντρου Κατηγορία:Έλληνες πρόεδροι αθλητικών συλλόγων Κατηγορία:Πρόεδροι ποδοσφαιρικών ομάδων της Ελλάδας
Σκύλλα των Μεγάρων
Μίνωας
μικρογραφία|Η Σκύλλα σε [[Ασβεστόλιθος|ασβεστολιθικό γλυπτό εποχής 325-289 π.Χ. που βρέθηκε στον Τάραντα της Ιταλίας]] Όταν ο Μίνωας πολιορκούσε τα Μέγαρα, η Σκύλλα, που ήταν ερωτευμένη μαζί του, έκοψε την τρίχα που κρατούσε τον πατέρα της Νίσο στην ζωή και αυτός πέθανε. Όμως ο Μίνωας την πέταξε στη θάλασσα. Η Σκύλλα μεταμορφώθηκε σε θαλασσοπούλι (πιθανόν σε ερωδιό) και από τότε ζει διωκόμενη από τον πατέρα της, ο οποίος είχε μεταμορφωθεί σε θαλασσαετό.
Πηγές
Κατηγορία:Πρόσωπα της ελληνικής μυθολογίας
Διοικητική διαίρεση του Βασιλείου Σέρβων, Κροατών και Σλοβένων
μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922 μικρογραφία|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922 Η Διοικητική διαίρεση του Βασιλείου Σέρβων, Κροατών και Σλοβένων ήταν η διαίρεση του βασιλείου από το 1918 που ιδρύθηκε έως το 1929 που μετονομάστηκε σε Βασίλειο της Γιουγκοσλαβίας.
Επαρχίες (1918-1922)
Οι επαρχίες του Μαυροβούνιου και του Βανάτο, Μπάτσκα και Μπαράνια προυπήρχαν όταν οι περιοχές προσαρτήθηκαν στο Βασίλειο της Σερβίας μετά τον Α΄ παγκόσμιο πόλεμο. Οι επαρχίες είχαν τη δική τους κυβέρνηση, ενώ καποιες επαρχίες του Βασιλείου της Σερβίας (Βοϊβοντίνα, Σερβία και Μαυροβούνιο) ήταν σε άμεση δικαιοδοσία της κεντρικής κυβέρνησης στο Βελιγράδι.
Διοικητικές περιοχές (1918 - 1922)
Η Σλοβενία και τη Δαλματία έχουν διοικητική διαίρεση μόνο σε επαρχίες (περιοχές), με εξαίρεση τις δικαστικές που αντιστοιχούσαν στις επαρχίες και διοικητικές περιοχές.
Η κατάργηση της επαρχιακής διοίκησης διεξήχθη με αυτή τη σειρά: στη Βοσνία-Ερζεγοβίνη, η επαρχιακή διοίκηση καταργήθηκε στις 3 Σεπτεμβρίου 1923, στη Δαλματία στις 18 Ιουλίου 1924, στη Σλοβενία στις 3 Δεκεμβρίου 1924, στην Κροατία και τη Σλαβονία στις 22 Ιανουαρίου 1925.
Περιφέρειες (1922-1929)
Οι περιφέρειες, Όμπλαστ, δημιουργήθηκαν με το Σύνταγμα Βιντοβντάνσκι του 1921 κι εφαρμόστηκε από τις 26 Απριλίου 1922 καταργώντας τις επαρχίες και σταδιακά και τις διοικητικές περιοχές.
Παραπομπές
*
Αλ Πιτρέλλι
Βιογραφία
left|thumb|200px|Οι Trans-Siberian Orchestra το 2007 Η πρώτη του μεγάλη συνεργασία ήταν με τον Μάικλ Μπόλτον για το τραγούδι «Fool's Game» από το δίσκο «Michael Bolton», το 1983. Στα τέλη της δεκαετίας του '80 συνεργάστηκε με τον Άλις Κούπερ κατά την περιοδεία για το δίσκο «Trash», συνεχίζοντας με τους Widowmaker του Ντι Σνάιντερ για τα άλμπουμ «Blood and Bullets» και «Stand by for Pain». Το 1996, έγινε μέλος των Vertex παίζοντας στο ομώνυμο άλμπουμ τους, ενώ είχε ενταχθεί στους Savatage ένα χρόνο νωρίτερα ηχογραφώντας μαζί τους το άλμπουμ «Dead Winter Dead» με την επιτυχία «Christmas Eve Sarajevo 12/24». Ακολούθησε το «The Wake of Magellan» το 1997 και το «Poets and Madmen» το 2001. Παράλληλα, υπήρξε σταθερό μέλος των Trans-Siberian Orchestra από την ίδρυση τους μέχρι σήμερα, κυκλοφορώντας μαζί τους πέντε χρυσούς δίσκους, εκ των οποίων οι τέσσερις είναι πλατινένιοι και οι δύο πολύπλατινένιοι. Στο συγκεκριμένο συγκρότημα αποτελεί μαζί με τον Πωλ Ο'Νιλ, τον Τζον Όλιβα και τον Ρόμπερτ Κίνκελ τα βασικά στελέχη της σύνθεσης τους. Γνώρισαν μεγάλη επιτυχία μετά το 1999 όταν ξεκίνησαν να περιοδεύουν για το τρίτο τους άλμπουμ «Beethoven's Last Night». Έχουν πουλήσει πάνω από εννέα εκατομμύρια αντίτυπα μόνο στις Ηνωμένες Πολιτείες και έχουν εμφανιστεί ζωντανά μπροστά σε πάνω από επτά εκατομμύρια θεατές συνολικά, σε τουλάχιστον ογδόντα πόλεις. Τον Φεβρουάριο του 1999, εντάχθηκε στους Blue Öyster Cult αντικαθιστώντας προσωρινά τον Άλεν Λάνιερ. Το 2000, ο Πιτρέλλι έγινε μέλος των Megadeth, αντικαθιστώντας τον Μάρτι Φρίντμαν. Η πρώτη του εμφάνιση μαζί τους ήταν τον Ιανουάριο του 2000 στο Βανκούβερ του Καναδά και ηχογράφησε μαζί τους το «The World Needs a Hero» και το ζωντανό «Rude Awakening». Στη συνέχεια συνεργάστηκε με την πρώην σύζυγο του Τζέιν Μαντσίνι στο πρότζεκτ O'2L ηχογραφώντας τα άλμπουμ «O'2L» (2003), «Doyle's Brunch» (2005) και «Eat a Pickle» (2007).
Δισκογραφία
{|width="100%" align="center"|
Πηγές
Κατηγορία:Αμερικανοί κιθαρίστες Κατηγορία:Ροκ μουσικοί
Μάχη στο Καρύδι
Η Μάχη στο Καρύδι ήταν μία πολεμική σύγκρουση, που έγινε το 1258 μεταξύ του Πριγκιπάτου της Αχαΐας και των υποτελών του. Η εμφύλια μάχη έγινε στο όρος Καρύδι, ανάμεσα στην Αθήνα και τα Μέγαρα.
Ο Γουλιέλμος Β΄ Βιλλεαρδουίνος ήταν νυμφευμένος με την Καριντάνα νταλλε Κάρτσερι, η οποία το 1255 κληρονόμησε το βόρειο τμήμα της Εύβοιας με τους Ωρεούς, ένα από τα τρία μέρη της Εύβοιας, από τον Μαρίνο Α΄ νταλε Κάρτσερι. Ο Γουλιέλμος Β΄ τότε διεκδίκησε τη κληρονομία της γυναίκας του από τους δύο άλλους τριτημόριους, της Χαλκίδας και της Καρύστου, που όμως είχαν την υποστήριξη της Βενετίας. Ο Γουλιέλμος Β΄ κάλεσε τους δύο αντιρρησίες τριάρχους Γουλιέλμο Α΄ ντα Βερόνα και ο Ναρζότο νταλε Κάρτσερι να συναντηθούν, όπως και έγινε, αλλά τους συνέλαβε. Μετά από αυτό, οι υπόλοιποι ιππότες της Εύβοιας αντέδρασαν και ξεκίνησε πόλεμος μεταξύ του Πριγκιπάτου και της Εύβοιας με τους συμμάχους της βαρόνους.
Ο Γουλιέλμος Β΄ το 1258 εισέβαλε στην Αττική, αλλά στο όρος Καρύδι έτρεξε να τον αντιμετωπίσει ο στρατός των συμμάχων βαρόνων. Αυτός ήταν υπό την αρχηγία του δούκα των Αθηνών Γκυ Α΄ ντε Λα Ρος, που είχε τη βοήθεια των Ουμπερτίνο Παλαβιτσίνι μαρκησίου της Βοδονίτσας, Γοδεφρείδου του Μπρυγέρ βαρόνου της Καρύταινας, Θωμά ντ' Ωτρεμανκούρ βαρόνου των Σαλώνων και του Γουλιέλμος ντε λα Ρος βαρόνου της Βελιγοστής & του Δαμαλά.
Η μάχη κατέληξε σε συντριπτική νίκη του Γουλιέλμου Β΄ και του στρατού του Πριγκιπάτου, που ανάγκασε τον δούκα των Αθηνών να τραπεί σε φυγή· στη μάχη σκοτώθηκε ο βαρόνος του Πριγκιπάτου Γιλβέρτος ντε Κορ.
Στην συνέχεια ο Γουλιέλμος Β΄ κάλεσε τους ηττημένους στην Κούρτη για να τιμωρηθούν, όπως και πήγαν. Όλοι δήλωσαν εκ νέου υποταγή στον πρίγκιπα και συγχωρέθηκαν, εκτός από τον βαρόνο της Καρύταινας, που ο Γουλιέλμος Β΄ -μετά από πιέσεις των υπόλοιπων βαρόνων- τον συγχώρεσε, αλλά του περιόρισε τις εξουσίες.
Παραπομπές
Κατηγορία:Μάχες του Πριγκιπάτου της Αχαΐας Κατηγορία:Μάχες του Δουκάτου των Αθηνών Κατηγορία:Μαρκιωνία της Βοδονίτσας
Νίκολα Τσούμιτς
Ο Νίκολα Τσούμιτς (Nikola Čumić, σερβικά κυριλλικά:Никола Чумић, γενν. 20 Νοεμβρίου 1998) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος μέσος για την Ραντνίτσκι Νις, με δανεισμό από τον Ολυμπιακό.
Σλομπόντα Ούζιτσε
Αφού πέρασε από όλες τις κατηγορίες νέων της Σλομπόντα Ούζιτσε, ο Τσούμιτς εντάχθηκε στην πρώτη ομάδα για τη σεζόν 2014-15. Έκανε το επίσημο ντεμπούτο του στις 13 Μαΐου 2015, εναντίον της Μάτσβα Σάμπατς. Κατά τη διάρκεια της σεζόν 2015-16 της 1η κατηγορίας Σερβίας, ο Τσούμιτς έκανε 12 εμφανίσεις και επίσης έπαιξε σε έναν αγώνα κυπελλου, εναντίον της Λόζνιτσα, σε όλους ως αναπληρωματικός.
Μέταλατς Γκόρνι Μιλανόβατς
Το καλοκαίρι του 2016, ο Τσούμιτς μετακόμισε στην Μέταλατς Γκόρνι Μιλανόβατς του πρωταθλήματος Σερβίας, με την οποία υπέγραψε τριετές συμβόλαιο. Έκανε το ντεμπούτο του στο πρωτάθλημα στις 29 Ιουλίου 2016, μπαίνοντας στο 71ο λεπτό του αγώνα εναντίον του Ερυθρού Αστέρα. Η πρώτη του εμφάνιση στο βασικό σχήμα πραγματοποιήθηκε στις 14 Αυγούστου 2016, σε έναν αγώνα εναντίον της Βόζντοβατς.
Ραντνίτσκι Νις
Το χειμώνα του 2018, υπέγραψε με την Ραντνίτσκι Νις.
Ολυμπιακός
Στις 19 Δεκεμβρίου 2019, ο Ολυμπιακός ανακοίνωσε επίσημα την υπογραφή του νεαρού διεθνή για το ποσό των 500.000 ευρώ, με τον Τσούμιτς να παραμένει στη Ραντνίτσκι Νις με δανεισμό έως το τέλος της σεζόν 2019-2020.
Διεθνής σταδιοδρομία
Είναι διεθνής με την Εθνική Σερβίας U21.
Εξωτερικοί σύνδεσμοι
Κατηγορία:Σέρβοι ποδοσφαιριστές Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Σερβίας Κ21 Κατηγορία:Ποδοσφαιριστές ΦΚ Μέταλατς Γκόρνι Μιλανόβατς Κατηγορία:Ποδοσφαιριστές Πρώτης Κατηγορίας Σερβίας Κατηγορία:Ποδοσφαιριστές ΦΚ Σλομπόντα Ούζιτσε Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές ΦΚ Ραντνίτσκι Νις
Ένωση Αθέων
Η Ένωση Αθέων (Atheist Union of Greece) είναι ένα μη κερδοσκοπικό σωματείο αφοσιωμένο στην προάσπιση των δικαιωμάτων των Ελλήνων άθεων, τον διαχωρισμό εκκλησίας - κράτους και την εκκοσμίκευση της πολιτείας. Εδρεύει στην Αθήνα, έχοντας χιλιάδες μέλη από όλη την Ελλάδα και το εξωτερικό.
Αρχές Λειτουργίας - Διοίκηση
Η Ένωση Αθέων ιδρύθηκε το 2010 από εθελοντές. Από το 2012, είναι νομικά αναγνωρισμένο σωματείο, με δικαστικά εγκεκριμένο καταστατικό λειτουργίας. Δεν υιοθετεί καμία πολιτική, κομματική, θρησκευτική ιδεολογία και χρηματοδοτείται από τις εισφορές και δωρεές των μελών της. Διοικείται από αιρετή πενταμελή γραμματεία, και οι αποφάσεις λαμβάνονται από τη γενική συνέλευση των μελών της.
Δράση
Η Ένωση Αθέων οργανώνει δράσεις ενημέρωσης του κοινού, καταθέτει αιτιολογημένα αιτήματα στο ελληνικό κράτος σχετικά με τη διασφάλιση των δικαιωμάτων των Ελλήνων αθέων (απαλλαγή από το μάθημα των θρησκευτικών, παύση καταγραφής θρησκεύματος από δημόσια έγγραφα, πολιτική ορκωμοσία, όπως απορρέουν από τις ευρωπαϊκές οδηγίες και το Σύνταγμα, αδειοδότηση αποτεφρωτηρίου  ), εκδίδει δελτία τύπου προς ενημέρωση της ελληνικής κοινότητας αθέων καθώς και συμμετέχει σε σχετικές διαβουλεύσεις της Ευρωπαϊκής Ένωσης. . Τέλος, ενημερώνει το κοινό για τα δικαιώματα του, διαθέτοντας ενημερωτικό υλικό και εξειδικευμένη νομική πληροφορία, για τα ζητήματα που άπτονται των στόχων της.
Τον Απρίλιο του 2015 η Ένωση Αθέων οργάνωσε διάλεξη με τον Ρίτσαρντ Ντόκινς για πρώτη φορά στην Αθήνα. Ο Ντοκινς υπέγραψε βιβλία και απάντησε σε ερωτήσεις κοινού που είχαν συγκεντρωθεί από την Ένωση Αθέων. H εκδήλωση είχε εντυπωσιακή προσέλευση, με τεράστια ουρά κόσμου να περιμένει να μπει στην αίθουσα.
Τον Μάρτιο του 2016 η Ένωση Αθέων οργάνωσε την επιστημονική διάλεξη «Επιστήμη και Θρησκεία» με τον καθηγητή Ψυχολογίας Γιώργο Παξινό καθώς και τους Δημήτρη Πλατή και Σπύρο Σφενδουράκη.
Τον Σεπτέμβριο του 2018 η Ένωση Αθέων προσέφυγε στο Συμβούλιο της Επικρατείας εναντίον της καταγραφής του θρησκεύματος στα απολυτήρια Γυμνασίου και Λυκείου. . Επίσης, προσέφυγε στην Αρχή Προστασίας Δεδομένων Προσωπικού Χαρακτήρα για το ίδιο θέμα. Τον Σεπτέμβριο του 2019, εκδόθηκε σχετική απόφαση η οποία διατάζει το υπουργείο να τερματίσει την καταγραφή θρησκεύματος στα απολυτήρια σπουδών.
Τον Μάρτιο του 2021, με αφορμή τα 200 χρόνια από την Ελληνική Επανάσταση, οργάνωσε την διαδικτυακή εκδήλωση «1821: ο ρόλος της εκκλησίας στην επανάσταση».
Τον Δεκέμβριο του 2022 η Ένωση Αθέων οργάνωσε την επιστημονική ημερίδα «Παιδεία και Θρησκεία» στο Πάντειο Πανεπιστήμιο με τη συμμετοχή δεκαπέντε και πλέον εισηγητών. Μεταξύ άλλων ήταν ο Νικόλαος Φίλης, ο Πέτρος Τατσόπουλος, ο Γρηγόρης Βαλλιανάτος και η Πηνελόπη Φουντεδάκη.
Το 2022 προσέφυγε εκ νέου στο Συμβούλιο της Επικρατείας, μαζί με οικογένειες μαθητών, εναντίον της Κοινής Υπουργικής Απόφασης Απαλλαγής από το Μάθημα των Θρησκευτικών επειδή υποχρεώνει σε αποκάλυψη θρησκευτικών πεποιθήσεων. Το ΣτΕ δίκασε την προσφυγή τον Μάρτιο του 2023, ενώ η απόφαση αναμένεται.
Παράλληλα, έχει πολυετή ανθρωπιστική δράση διατηρώντας τη μόνιμη εκστρατεία «Κάνε Καλό Χωρίς θεό!» η οποία περιλαμβάνει μαζικές αιμοδοσίες, καθώς και συλλογή ειδών πρώτης ανάγκης (τροφίμων, φαρμάκων και ιματισμού) και διανομής τους σε ανθρωπιστικές οργανώσεις. .
Εξωτερικοί σύνδεσμοι
Κατηγορία:Αθεϊσμός Κατηγορία:Μη κυβερνητικές οργανώσεις βασισμένες στην Ελλάδα
Οίκος των Μεδίκων
Οι Μέδικοι (ιταλ.: Medici) ήταν μια πολύ πλούσια οικογένεια της Φλωρεντίας, που από το 15ο ως τον 18ο αιώνα κυριάρχησε στην οικονομική, πολιτική αλλά και καλλιτεχνική ζωή της πόλης, παίζοντας έτσι ένα καθοριστικό ρόλο στην ιταλική και ευρωπαϊκή ιστορία.
Η επικράτησή τους ξεκίνησε με τον Κόζιμο τον Πρεσβύτερο (1389-1464), τον πλουσιότερο άνθρωπο της πόλης, που πέτυχε να εξορίσει τους αντιπάλους του.
Ιστορία
Η οικογένεια των Μεδίκων έχει τις ρίζες της στην περιοχή Μουτζέλο, βόρεια της Φλωρεντίας, και αναφέρονται για πρώτη φορές σε ένα έγγραφο του 1230. Η προέλευση του ονόματος είναι αβέβαιη, αν και η λέξη «medici» είναι ο πληθυντικός του «medico», που στα ιταλικά σημαίνει «γιατρός». Η έναρξη της δυναστείας χρονολογείται στο 1397, όταν ιδρύθηκε στη Φλωρεντία η Τράπεζα των Μεδίκων.
Άνοδος στην εξουσία
Για το μεγαλύτερο μέρος του 13ου αιώνα, το κορυφαίο τραπεζικό κέντρο στην Ιταλία ήταν η Σιένα. Όμως το 1298, μία από τις κορυφαίες τραπεζικές οικογένειες της Ευρώπης, οι Μπονσινιόροι, χρεοκόπησε και η πόλη της Σιένας έδωσε τη θέση της ως μεγαλύτερου τραπεζικού κέντρου της Ιταλίας στη Φλωρεντία. Μέχρι τα τέλη του 14ου αιώνα, ο Οίκος των Αλμπίτσι είχε αναδειχθεί ως ηγετική οικογένεια της Φλωρεντίας. Το 1293 θεσπίστηκαν τα Διατάγματα της Δικαιοσύνης, που ουσιαστικά εξελίχθηκαν σε ένα είδος Συντάγματος της Δημοκρατίας της Φλωρεντίας για όλη την περίοδο της Ιταλικής Αναγέννησης. Πολυάριθμα πολυτελή παλάτια της πόλης περιστοιχίστηκαν από αρχοντικές κατοικίες, που χτίστηκαν από την ευημερούσα εμπορική τάξη της.
Οι κύριοι ανταγωνιστές της οικογένειας Αλμπίτσι ήταν οι Μεδίκοι, πρώτα υπό τον Τζοβάνι ντι Μπίτσι, αργότερα υπό τον γιο του Κοσμά και τον δισέγγονό του Λαυρέντιο. Οι Μεδίκοι κατάφεραν να καταστήσουν την τράπεζά τους ως τον μεγαλύτερο τραπεζικό οίκο της Ευρώπης, ενώ ανέπτυξαν μια σειρά άλλες επιχειρήσεις στη Φλωρεντία και αλλού. Το 1433, οι Αλμπίτσι κατάφεραν να εξορίσουν τον Κοσμά. Το επόμενο έτος, εντούτοις, εκλέχτηκε μια φιλικά προσκείμενη στους Μεδίκους Σινιορία (αστική κυβέρνηση), υπό την ηγεσία του Πιέρο Σοντερίνι, του Όντο Αλτοβίτι και του Λούκα Πίτι, και ο Κοσμάς επέστρεψε στην πόλη. Οι Μεδίκοι έπειτα έγιναν η κύρια οικογένεια της πόλης, μια θέση που θα κρατούσαν για τους επόμενους τρεις αιώνες. Η Φλωρεντία διατήρησε το δημοκρατικό της πολίτευμα μέχρι το 1537, έτος που σηματοδοτεί το παραδοσιακό τέλος της Υψηλής Αναγέννησης στη Φλωρεντία, αλλά τα όργανα της δημοκρατικής κυβέρνησης παρέμειναν σταθερά υπό τον έλεγχο των Μεδίκων και των συμμάχων τους, με μόνη εξαίρεση το χρονικό διάστημα 1494 - 1512. Ο Κοσμάς και ο Λαυρέντιος σπάνια κατείχαν επίσημες θέσεις, αλλά ήταν οι αδιαφιλονίκητοι ηγέτες της πόλης.
Η οικογένεια των Μεδίκων συνδέθηκε με πολλές άλλες ηγετικές οικογένειες της εποχής, μέσω επιγαμιών, συνεργασιών ή συμβολαίων, και απέκτησε κεντρική θέση στο κοινωνικό δίκτυο. Μερικά παραδείγματα αυτών των οικογενειών περιλαμβάνουν τους Μπάρντι, Αλτοβίτι, Ριντόλφι και Τορναμπουόνι. Πολλοί μάλιστα έχουν προτείνει ως αιτία για την άνοδο της οικογένειας των Μεδίκων, τις σχέσεις που ανέπτυξαν αυτοί με τις άλλες ηγετικές οικογένειες.
15ος-16ος αιώνας
Ο Ιωάννης ντι Μπίτσι των Μεδίκων (1360-1429), γιος του Αβεράρδου των Μεδίκων (1320-1363), αύξησε τον πλούτο της οικογένειας με τη δημιουργία της Τράπεζας των Μεδίκων, ενώ ο ίδιος έγινε ένας από τους πλουσιότερους άνδρες στην πόλη της Φλωρεντίας. Αν και δεν κατέλαβε ποτέ κάποιο πολιτικό αξίωμα, η οικογένειά του κέρδισε ισχυρή λαϊκή στήριξη, λόγω της υποστήριξης που παρείχε ο Ιωάννης στην εισαγωγή ενός αναλογικού συστήματος φορολογίας. Ο γιος του Ιωάννη, ο Κοσμάς ο Πρεσβύτερος, που έλαβε το προσωνύμιο «Pater Patriae» (Πατέρας της Πατρίδας), ανέλαβε το 1434 ως «Μεγάλος Άρχοντας» την ηγεσία της Δημοκρατίας της Φλωρεντίας.
Ο Πέτρος των Μεδίκων (1416-1469), γιος του Κοσμά, έμεινε στην εξουσία μόνο για πέντε χρόνια (1464-1469). Πήρε το προσωνύμιο «Ποδάγρας», λόγω της ουρικής αρθρίτιδας που τον ταλαιπωρούσε. Σε αντίθεση με τον πατέρα του, ο Πέτρος έδειξε μικρό ενδιαφέρον για τις τέχνες. Λόγω της ασθένειάς του, έμεινε κατά το μεγαλύτερο μέρος της ηγεμονίας του κλινήρης και, ως εκ τούτου, έκανε λίγα για την ανάπτυξη της εξουσίας των Μεδίκων στη Φλωρεντία. Για το λόγο αυτό, η κυριαρχία των Μεδίκων παρέμεινε στάσιμη μέχρι την επόμενη γενιά, όταν ανέλαβε ο γιος του Πέτρου, ο Λαυρέντιος.
Ο Λαυρέντιος των Μεδίκων (1449-1492), ο επονομαζόμενος «Μεγαλοπρεπής», ήταν ικανός στην ηγεσία και διακυβέρνηση της πόλης, όμως παραμέλησε την οικογενειακή τραπεζική επιχείρηση, κάτι που οδήγησε στην τελική καταστροφή της. Για να εξασφαλίσει τη συνέχιση της επιτυχίας της οικογένειάς του, ο Λαυρέντιος σχεδίασε τις μελλοντικές καριέρες που θα ακολουθούσαν τα παιδιά του. Έχρισε ως διάδοχό του στην πολιτική ηγεσία τον ισχυρογνώμων Πέτρο Β΄. Ο γιος του Ιωάννης (μελλοντικός Πάπας Λέων Ι΄) τοποθετήθηκε στους κόλπους της Εκκλησίας από νεαρή ηλικία. Τέλος, η κόρη του Μαγδαληνή παντρεύτηκε έναν γιο του Πάπα Ιννοκέντιου Η΄, τον Φραγκίσκο Κύβο, εδραιώνοντας έτσι μια συμμαχία μεταξύ των Μεδίκων και των ρωμαϊκών κλάδων των οικογενειών Κύβο και Αλτοβίτι.